Հայկական արտադրության, թերևս, ամենահայտնի գուլպաներն արդեն նաև վաճառքում են. հայ դիզայներների խանութ-սրահներում որոշ քանակությամբ ներկայացված են։ Շուտով տարածման ցանցը մի քիչ էլ կընդլայնվի, սակայն, Էդուարդի խոսքով, դրանց արտադրությունը շարունակական չի լինի, քանի որ Braind-ի գործունեությունն ու ուղղվածությունն այլ բան են ենթադրում։ Որոշակի քանակությամբ արտադրելու միակ պատճառն էլ, ինչպես արդեն նշվեց, մարդկանց մոտ առաջացած մեծ հետաքրքրությունն է։ Ընկերությունը հիմնականում կոմերցիոն գործունեություն է ծավալում, սակայն երբեմն նման հետաքրքիր գաղափարներն առանց շահ հետապնդելու կյանքի է կոչում։